**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 05.09.23**

**9.1 YMDDIHEURIADAU**

Cyng. Jennifer Yuill, Evan Owen ar Cyng. Eryl Jones-Williams (Cyngor Gwynedd).

**9.2 PRESENNOL**

Cyng. Steffan Chambers (Cadeirydd), Nia Rees (Is-Gadeirydd), Sion Ifor Williams, John Ceri Evans, Sian Edwards, Edward Williams, Edward Griffiths, Beth Bailey, Denise Stone, William Hooban.

**9.3 CYHOEDDIADAU Y CADEIRYDD**

‘Roedd gan y Cadeirydd ddim cyhoeddiadau i’w gwneud.

**9.4 COFNODION**

Derbyniwyd cofnodion o gyfarfod Gorffennaf 4ydd 2023 fel rhai cywir.

**9.5 MATERION YN CODI O’R COFNODION**

Nid oedd unrhyw fater yn codi o’r cofnodion.

**9**.**6 DATGAN BUDDIANT**

Nid oedd neb yn datgan buddiant ar unrhyw fater.

**9.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – Oherwydd yr Eisteddfod a'r gwyliau dim ond tri chyfarfod ges i ym mis Awst ac roedd pob un yn ymwneud â'r rheilffordd ar gau o 2 Medi i ddechrau Rhagfyr.

Ni fydd y rheilffordd yn ailagor am hanner tymor ym mis Hydref, ni fydd gwennol trên o Harlech i Bwllheli, ni fydd bws trwodd o Abermaw i Fachynlleth i ddal y cysylltiadau yng ngorsaf Machynlleth. Bydd dau fath o drên/bysiau newydd, bws mawr a fydd yn stopio yn y prif orsafoedd a bws llai a fydd yn stopio ym mhob gorsaf. Mae amserlen trên/bws i'w hargraffu, ond ar adeg ysgrifennu'r adroddiad hwn nid oedd wedi'i chylchredeg. Byddwn i'n tybio y bydd y trên/bysiau newydd yn stopio yn yr arosfannau arferol yn Nhalybont, ger Tony a Dyffryn Ardudwy ger Swyddfa'r Post. Nid wyf wedi cael gwybodaeth ynghylch a ellir prynu tocynnau ar y trên/bysiau. Disgwylir i deithwyr gael eu tocynnau drwy'r rhyngrwyd. Unwaith y byddaf yn cael y wybodaeth ddiweddaraf am y trefniadau byddaf yn eu cylchredeg. Rwy'n deall y bydd rhagor o drenau ar gau yn 2024 ond dim manylion hyd yma. Llwyddwyd i gael un trên pedwar cerbyd, un bob ffordd ar gyfer yr Eisteddfod ac amseroedd prysur ym mis Awst. Mae trafodaethau'n parhau rhwng Gŵyl Gwrw Llanbedr a Thrafnidiaeth Cymru ynghylch bysiau ychwanegol ar gyfer y digwyddiad ar 15 a 16 Medi. Mae TrC eisiau nifer y bobl sy'n mynychu y digwyddiad. Dywedwyd wrthyf fod prinder bysiau ar gael. Mae Cyngor Gwynedd yn bwrw ymlaen gydag ymgynghoriad ynglŷn ag Erthygl 4, sy'n pwyso am ganiatâd cynllunio i newid eiddo domestig yn ail gartref ar gyfer llety gwyliau. Mae Parc Cenedlaethol Eryri i wneud yr un peth, ond o'm gwybodaeth i, mae'r PCE sawl mis y tu ôl i Wynedd ac fel y nodais i o'r blaen fe allai fod dryswch. Mae Gwynedd wedi ymestyn y cynllun grant ar gyfer dod â thai gwag yn ôl i ddefnydd ac mae bellach yn cynnwys tai gwyliau/ail gartrefi sydd ar gael ar gyfer cymorth grant. Rwy'n cael llawer o gwynion am y chwyn ym mhobman. Y rheswm am hyn yw bod Gwynedd wedi cael ei gyfyngu ar y defnydd o laddwyr chwyn ac ar dorri glaswellt. Mae biniau ailgylchu llinell bysgota bellach wedi'u gosod mewn sawl man ar hyd arfordir Gwynedd gan gynnwys Trefor, Pwllheli, Cricieth a'r Bermo lle bydd pysgotwyr a'r cyhoedd yn gallu gwaredu eu hen lein bysgota. Mae Cyngor Gwynedd wedi llongyfarch disgyblion y Sir ar eu llwyddiant yn eu canlyniadau TGAU. Mae'r rhain yn ganlyniadau cadarnhaol iawn ac mae'r disgyblion i'w llongyfarch yn gynnes. Rydym am weld pob disgybl yn llwyddo ac yn ffynnu. Diolchodd Gwynedd hefyd i'r athrawon a staff ysgolion am eu gwaith caled cyson drwy gydol y flwyddyn. Bu ychydig o oedi cyn dechrau'r 'clwb brecwast' yn ein hysgol leol, ond mae'r Pennaeth yn datrys rhai materion ac yn gobeithio dechrau cyn gynted â phosib. Mae Noa Williams o Ysgol Ardudwy wedi ennill cystadleuaeth genedlaethol am yr arwyddion 20mya newydd a bydd ei dyluniad yn ymddangos ledled Cymru. Yn lleol bydd y rhan fwyaf o Dal-y-bont a

745………………………………………………Cadeirydd

Dyffryn Ardudwy yn 20mya ac ni all fod yn 30mya oherwydd cofnodion damweiniau a dim palmentydd. Rwy'n dal i aros i glywed a fydd y 40 mya rhwng Tal-y-bont a Dyffryn yn 30 mya neu 40 mya gan fod palmentydd a goleuadau stryd ac mae'r ffordd yn ddigon llydan. Yn ystod y misoedd nesaf bydd Cyngor Gwynedd yn cynnal sawl cyfarfod i ystyried y gostyngiad mewn arian gan Lywodraeth Cymru. Mae holl adrannau Gwynedd eisoes wedi cael cais am arbedion awgrymedig. O'm gwybodaeth I mae Gwynedd eisoes £5 miliwn yn fyr i dalu costau a chwyddiant cynyddol. Fel yr wyf wedi bod yn nodi ers misoedd bydd gostyngiad yn y gwasanaethau a bydd yn rhaid i'r Cynghorau Cymuned gamu i mewn i helpu i ddiwallu anghenion lleol. Cysylltwyd â mi am adael cerbyd ar faes parcio Tal-y-bont gyda phedwar teiar fflat. Nawr wedi symud. Mae pryderon wedi eu mynegi gan drigolion lleol bod y cerbyd ar jack ac y gallai fod yn broblem. Wedi cyfeirio'r mater at swyddogion priffyrdd lleol. Mae'r wybodaeth a'r ymgynghoriadau diweddaraf ar gael ar wefan Cyngor Gwynedd. Rwyf ar gael ar 01341 242758 neu Cynghorydd.eryljones-williams@gwynedd.llyw.cymru neu e.joneswilliams@btinternet.com

**9.8 CEISIADAU CYNLLUNIO**

**Codi tŷ deulawr ar wahân (Cynllun diwygiedig sydd eisoes wedi ei ganiatáu o dan gyfeirnod cynllunio NP5/58/PIAW365C dyddiedig 21/06/2011) - Llain 3, Cae A.O. Rhif 9687, Penybont, Talybont (NP5/58/365H)**

Cefnogi y cais hwn.

**9.9 MATERION YN CODI**

**A Cynllun Cyllideb**

Adroddwyd bod £15,773.52 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £15,562.66 o wariant yn llai na oedd wedi cael ei glustnodi yn y gyllideb am y flwyddyn.

**B**  **Grwp Gwella Dyffryn Ardudwy a Talybont**

Adroddodd y Cyng. Steffan Chambers bod ddim byd pellach i’w drafod ynglyn ar Grwp uchod ers cyfarfod diwethaf y Cyngor ond bod yn amser dod ar holiadur i ben erbyn hyn a cychwyn ar y broses dadansoddi. Adroddodd y Cyng. Nia Rees ei bod yn cyfarfod disgybion blwyddyn 7 Ysgol Ardudwy sydd o’r ardal hon ar y 18ed o’r mis hwn.

**C**  **Neuadd Bentref**

Cafwyd wybod bod cyfarfod o’r pwyllgor wedi ei gynnal ar y 4ydd o’r mis hwn a bod Mr. Jonathan Ensor bellach yn rheolwr y neuadd a bod grwpiau yn cario ymlaen i ddefnyddio y neuadd. Hefyd cafwyd wybod bod cynlluniau i droi y cafi yn hwb cymunedol ag hefyd wrth edrych ar y Cofrestr Tir mae hen enwau sydd arno a cytunodd y Cyng. William Hooban ddelio gyda’r mater hwn.

**D** **Datblygu Maes Parcio**

Adroddwyd bod y cais grant SPF wedi cael ei wneud a wedi ei anfon i Gyngor Gwynedd er y 14eg o Orffennaf ond bod ddim ateb wedi ei dderbyn eto.

**E Archwilio’r lloches bws, mynwentydd a parciau chwarae**

Ddim i’w adrodd ar yr uchod heblaw cafwyd wybod bydd y bocs blodau sydd wedi cael ei osod o flaen yr hysbysfwrdd yn y pentre yn cael ei symud ag hefyd cytunodd y Cyng. William Hooban i drwsio drws yr hysbysfwrdd.

**F Parc Chwarae**

Adroddwyd bod y cais grant SPF wedi cael ei wneud a wedi ei anfon i Gyngor Gwynedd er y 14eg o Orffennaf ond bod ddim ateb wedi ei dderbyn eto. Cytunwyd bod angen cael cynllun wrth gefn rhag ofn byddai y cais grant ddim yn llwyddianus er mwyn cael archebu offer.

746………………………………………………Cadeirydd

**G Gwefan y Cyngor**

Cafwyd wybod bod eisiau anfon deunydd ar gyfer y wefan i’r Cyng. William Hooban ag hefyd bod angen trefnu hyfforddiant o sut i ddefnyddio y teledu er mwyn gallu cynnal pwyllgor hybrid os bydd angen..

**H**  **HAL**

‘Roedd y Cyng. Denise Stone ar ol iddi fynychu y cyfarfod ar y 27ain o Orffennaf ar ran y Cyngor a bod cynrychiolaeth dda yna. Adroddodd y Clerc ei bod wedi anfon copiau o gofnodion y cyfarfod hwn ymlaen i’r Aelodau yn barod. ‘Roedd hefyd wedi derbyn gwybodaeth ynglyn ar incwm a gwariant wedi cael ei dorri i lawr oedd wedi ei wneud a’i dderbyn yn mis Gorffennaf ag ‘roedd wedi anfon yr e-bost hwn ymlaen i bob Aelod. Adroddodd y Cadeirydd ei fod wedi mynychu cyfarfod yn y neuadd bentref, Llanbedr ar y 3ydd o Awst i drafod y ffordd ymlaen rhwng Cynghorau Cymuned yr ardal a HAL. Adroddodd y Clerc ymhellach ei bod wedi anfon cofnodion o’r cyfarfod hwn ymlaen i bob Aelod ag hefyd e-bost oedd Clerc Cyngor Llanbedr wedi ei anfon at HAL. Cafwyd wybod gan y Clerc ei bod wedi derbyn e-bost gan HAL nos Iau y 24ain o fis diwethaf yn datgan bod cyfarfod gyda’r Cynghorau Cymuned yn cael ei gynnal mewn awr. ‘Roedd wedi anfon hwn ymlaen i gynrychiolwyr y Cyngor ag hefyd i bod Aelod. Cytunwyd i dalu y cyfanswm oedd yn ddyledus am y 5 mis sef £4,609.90

**I Rheolau Sefydlog ag Ariannol**

Adroddodd y Clerc ei bod wedi rhoi y mater hwn ar yr agenda oherwydd bod yr Archwiliwr Mewnol wedi datgan bod yn rhaid i’r Rheolau hyn gael eu adolygu yn flynyddol. Hefyd adroddodd y Clerc ymhellach ei bod wedi derbyn copi o Reolau Sefydlog Diwygiedig gan Un Llais Cymru ag hefyd ei bod wedi ychwanegu y datganiadau a oedd mewn coch yn y Rheolau Ariannol. Cytunwyd i fabwysiadu y Rheolau Sefydlog Diwygiedig ag hefyd mabwysiadu yr ychwanegiadau oedd wedi eu cynnwys yn y Rheolau Ariannol.

**J Nadolig 2023**

Adroddodd y Clerc ei bod wedi derbyn e-bost gan Knightmovers yn gofyn a oedd y Cyngor eisiau archebu coed nadolig eleni a cytunwyd bod angen un coeden i’w gosod yn Talybont eleni. Adroddodd y Cyng. Beth Bailey ei bod wedi cysylltu a Chyngor Gwynedd i ofyn a fyddai modd gosod goleuadau ar y lampau golau yn y ddau bentref. Cytnwyd i archebu 4 o’r goleuadau hyn. Adroddodd y Cyng. Nia Rees ei bod wedi bod yn eu gweld yn Huws Gray a bod nhw wedi datgan eu bod wedi archebu coeden yn barod a cytunwyd bod y Cyngor yn archebu y goleuadau i’w gosod ar y goeden hon a gofyn i Huws Gray eu archebu.

**9.10 GOHEBIAETH**

**A Cyngor Gwynedd – Adran Priffyrdd**

Wedi derbyn llythyr gan yr uchod yn hysbysu y Cyngor bod y gwaith o dorri gor-dyfiant ar lwybr cyhoeddus rhif 61 yn mynd I gael ei gario allan yn ystod mis diwethaf.

**B Mrs Rhian Davenport**

Wedi derbyn e-bost gan yr uchod yn datgan bod y wal wrth y groesffordd am ffordd Glanrhos angen sylw oherwydd bod y darn uchaf wedi chwalu a bod y darn isa nawr yn beryg a bod gyrrwyr yn crafu eu ceir arno. Cytunwyd i anfon yr e-bost hwn ymlaen i Adran Priffyrdd, Cyngor Gwynedd.

**C Mr. Kevin Chambers**

Wedi derbyn e-bost gan yr uchod yn hysbysu’r Cyngor ei fod yn bwriadu trosglwyddo tai dan ei berchnogaeth i Gyngor Gwynedd er mwyn iddynt cael eu rhentu allan i fobl lleol ag yn gofyn am gefnogeth y Cyngor gyda hyn ag hefyd yn gofyn a fyddai’n bosib yn gallu cynnig trwyddedau i drigolion lleol sy'n byw yng nghanol y pentref os bydd datblygiad y maes parcio newydd yn llwyddianus. Cytunwyd bod y Cyngor yn cefnogi ei syniad gyda’r tai ond yn anffodus nid oedd yn bosib cynnig trwyddedau i drigolion lleol sydd yn byw yn ganol y pentref i ddefnyddio y maes parcio arfaethedig fel lle parcio.

747………………………………………………Cadeirydd

**9.11 ADRODDIAD Y TRYSORYDD**

Adroddodd y Trysorydd bod £76,565.12 yn y cyfrif rhedegol a £4,614.30 yn y cyfrif wrth gefn.

**Anfonebau angen eu talu ers y cyfarfod diwethaf**

Cyngor Gwynedd - £4,000.00 - cyfraniad i gadw toiledau cyhoeddus Talybont yn agored

Cyngor Gwynedd - £282.00 - archwiliad mewnol 2022/23

Mrs Annwen Hughes - £492.80 (cyflog) + £218.45 costau = £711.25 (Gorffennaf ag Awst)

Evergreen - £845.00 - torri gwair y mynwentydd (Gorffennaf ag Awst)

Mr. G. J. Williams - £252.00 - torri gwair o amgylch Talybont (Gorffennaf ag Awst)

Mr. Gary Martayn - £1,293.00 - torri gwair parciau chwarae, cae peldroed o gwmpas y meinciau (Gorffennaf/Awst)

‘Roedd yn rhaid gwneud rhai o’r taliadau uchod mewn tri taliad oherwydd uchafswm y Cyngor i dalu taliadau ar lein yw £6,000.

Fe gafodd y taliadau uchod eu prosesu gan y Cadeirydd, y Cyng. Steffan Chambers a wnaeth y Cyng. William Hooban gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

Cytunwyd I drosglwyddo swm o arian o’r cyfrif cyfredol I’r cyfrif cadw.

**Derbyniadau ers y cyfarfod diwethaf**

Cyllid a Thollad - £276.32 - ad-daliad T.A.W.

Cyngor Gwynedd - £25,000.00 – hanner y precept

**Anfonebau wedi eu talu ers y cyfarfod diwethaf**

Catrin Soraya Williams – £156.60 – gwasanaeth cyfieithu

**Ceisiadau am gymorth ariannol**

Hamdden Harlech ac Ardudwy - £4,609.90 – taliad am y 5 mis diwethaf

**9.12 UNRHYW FATER ARALL**

Angen cysylltu ag Adran Priffyrdd, Cyngor Gwynedd i dynnu eu sylw bod coed ag eiddew angen eu torri lawr y ffordd heibio Glasfryn draw am Pentre Mawr ag hefyd ar hyd ochor y ffordd tu ol i London House.

Cafwyd wybod bod y llwybr cyhoeddus tu ol i dafarn Yr Ysgethin angen sylw.

**ARWYDDWYD................................................Cadeirydd**

**DYDDIAD........................................................................** 748